สวัสดีค่ะ ลืมกินยาคุม1เม็ดในวันที่มีเพศสัมพันธ์พอดี รู้ตัวว่าลืมตอนจะกินอีกเม็ดวันถัดไป จึงกินเข้าไปพร้อมกัน2เม็ด ยาที่ลืมคือเม็ดที่4ของสัปดาห์แรก ประจำเดือนมาวันที่17 ลืมกินยาวันที่22และมีเพศสัมพันธ์วันที่22ด้วยค่ะ แบบนี้ถือว่าเสี่ยงตั้งครรภ์ไหมคะ และต้องทำอย่างไรกับยาแผงนี้ ทานมาหลายปีแล้วค่ะขอบค่ะ
สวัสดีค่ะ ในที่นี้คงต้องดูว่าได้เริ่มกินยาคุมมาอย่างถูกต้องและสม่ำเสมอมาตลอดหรือไม่ ซึ่งยาจะมีประสิทธิภาพดีถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้หากลืมกินยาคุมไป 1 เม็ดนั้น ให้กินทันทีที่นึกได้ และกินเม็ดที่เหลือไปตามปกติได้ มีโอกาสตั้งครรภ์น้อย ถ้ากินต่อไปจนไม่ผิดพลาดจนหมดแผง ไม่มีข้อบ่งชี้ที่จะต้องใช้ยาคุมฉุกเฉินแต่ถ้าไม่แน่ใจ สามารถใช้ถุงยางอนามัยป้องกันร่วมด้วย จนกว่าประจำเดือนครั้งต่อไปจะมาค่ะ